ມຽນມາຈັດ ການແຂ່ງຂັນແລ່ນທົນ ນາໆຊາດ ຄັ້ງທໍາອິດ 
ມີ​ພວກ​ນັກ​ແລ່ນ​ ຈາກ ມຽນມາ ​ແລະ​ຫລາຍ​ກວ່າ 30 ປະ​ເທດ​ ເຂົ້າ​ຮ່ວມ​ແລ່ນ ມາຣາທອນ ໄລຍະທາງ 42 ກິ​ໂລ​ແມດ ​ໃນຄັ້ງນີ້ ທີ່ນະຄອນຢ່າງກຸ້ງ.
ນັກແລ່ນຫລາຍຮ້ອຍຄົນ ໄດ້ພາກັນແລ່ນຜ່ານນະຄອນຢ່າງກຸ້ງ ໃນວັນອາທິດວານນີ້ ໃນການແຂ່ງຂັນແລ່ນທົນນາໆຊາດ ຄັ້ງ ທໍາອິດຂອງ ມຽນມາ ບັນດາຜູ້ເຂົ້າແລ່ນແຂ່ງຂັນ ໄລຍະທາງ 42 ກິໂລແມດ ໄດ້ພາ ກັນເລີ້ມຕົ້ນກ່ອນຕາເວັນຂື້ນ ຈາກສວນສາທາລະນະປະຊາຊົນ ໃກ້ກັບວັດ Shwedagon ທີ່ຂຶ້ນຊື່ລືນາມຂອງມຽນມາ ຊາວເມືອງໄດ້ພາກັນຢືນລຽນແຖວຢູ່ເລາະແຄມຖະໜົນ ຮ້ອງ ເຊຍພວກນັກແລ່ນ ໃນຂະນະທີ່ເຂົາເຈົ້າແລ່ນຜ່ານໄປ ມີພວກນັກແລ່ນ ຈາກ ມຽນມາ ແລະຫລາຍກວ່າ 30 ປະເທດ ເຂົ້າຮ່ວມແລ່ນທົນໃນຄັ້ງນີ້ ຜູ້ທໍາອິດທີ່ແລ່ນເຂົ້າສູ່ເສັ້ນໄຊ ກ່ອນ ໝູ່ ໃນເວລາ 2 ຊົ່ວໂມງ 19 ນາທີ ແລະ 10 ວິນາທີ ໄດ້ແກ່ ຊາວເຄັນຍາ ທ້າວ Joseph Gitau Kariuki ຜູ້ຍິງທີ່ໄດ້ສະນະເລີດ ໄດ້ແກ່ ຊາວມຽນມາ ນາງ Mi Mi Aye ທີ່ໃຊ້ເວລາ 2 ຊົ່ວໂມງ 46 ນາທີ ແລະ 07 ວິນາທີ